ระเบียบกรุงเทพมหานครระเบียบกรุงเทพมหานครว่าด้วยการรับเงินรายได้กรุงเทพมหานครเป็นเช็คหรือตราสารอื่นพ.ศ.๒๕๔๐ โดยที่เป็นการสมควรวางระเบียบกรุงเทพมหานครว่าด้วยการรับเงินรายได้กรุงเทพมหานครเป็นเช็คหรือตราสารอื่นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๕ ข้อ๑๘ ข้อ ๑๙ ข้อ ๒๐ และข้อ ๒๑ แห่งข้อบัญญัติกรุงเทพมหานคร เรื่องวิธีการงบประมาณพ.ศ. ๒๕๒๙ ผู้ว่าราชการจังหวัดกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการรับเงินรายได้กรุงเทพมหานครเป็นเช็คหรือตราสารอื่นพ.ศ. ๒๕๔๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ให้ปลัดกรุงเทพมหานครรักษาการตามระเบียบนี้ และให้มีอำนาจออกประกาศ คำสั่งเพื่อปฏิบัติการให้เป็นไปตามระเบียบนี้หมวด๑ข้อความทั่วๆ ไป ข้อ ๕ ในระเบียบนี้เช็ค หมายความว่าหนังสือตราสารซึ่งบุคคลหนึ่ง เรียกว่าผู้สั่งจ่ายสั่งธนาคารให้ใช้เงินจำนวนหนึ่งเมื่อทวงถามให้แก่บุคคลอีกคนหนึ่งหรือให้ใช้ตามคำสั่งของบุคคลอีกคนหนึ่งอันเรียกว่าผู้รับเงินตามประมวลกฎหมายแพ่งและพาณิชย์เช็คขัดข้องหมายความว่า เช็คที่ธนาคารปฏิเสธการจ่ายเงินตั๋วแลกเงินหมายความว่า หนังสือตราสารซึ่งบุคคลคนหนึ่งเรียกว่าผู้สั่งจ่ายสั่งบุคคลอีกคนหนึ่งเรียกว่าผู้จ่ายให้ใช้เงินจำนวนหนึ่งแก่บุคคลคนหนึ่งหรือให้ใช้ตามคำสั่งของบุคคลคนหนึ่งซึ่งเรียกว่าผู้รับเงินตามประมวลกฎหมายแพ่งและพาณิชย์ดราฟต์ หมายความว่าตราสารซึ่งธนาคารเป็นผู้ออก สั่งธนาคารตัวแทนของตนให้จ่ายเงินจำนวนหนึ่งแก่ผู้รับตามที่ได้ระบุไว้หรือตามคำสั่งของผู้รับธนาณัติ หมายความว่าตราสารซึ่งที่ทำการไปรษณีย์แห่งหนึ่งสั่งให้ที่ทำการไปรษณีย์อีกแห่งหนึ่งจ่ายเงินเงินรายได้กรุงเทพมหานครหมายความว่า บรรดาเงินที่หน่วยงานได้รับไว้และนำส่งเป็นเงินรายรับของกรุงเทพมหานครหรือนำส่งเป็นเงินนอกงบประมาณตามข้อบัญญัติกรุงเทพมหานครว่าด้วยวิธีการงบประมาณหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานคร ว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองหัวหน้าหน่วยงานหมายความว่า หัวหน้าหน่วยงานตำแหน่งปลัดกรุงเทพมหานคร ผู้อำนวยการสำนักหัวหน้าสำนักงานคณะกรรมการข้าราชการกรุงเทพมหานคร ผู้อำนวยการโรงพยาบาลผู้อำนวยการวิทยาลัย ผู้อำนวยการสถาบันพัฒนาข้าราชการกรุงเทพมหานครเลขานุการสภากรุงเทพมหานคร เลขานุการผู้ว่าราชการกรุงเทพมหานคร ผู้อำนวยการเขตผู้อำนวยการกอง เลขานุการสำนักหรือหัวหน้าหน่วยงานที่ดำรงตำแหน่งเทียบได้ไม่ต่ำกว่านี้หน่วยการคลังหมายความว่า หน่วยการคลังตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงินหัวหน้าหน่วยการคลังหมายความว่า หัวหน้าหน่วยการคลังตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงินส่วนราชการเจ้าของรายได้หมายความว่าส่วนราชการที่มีหน้าที่ประเมินภาษีอากรหรือจัดเก็บรายได้อื่นของกรุงเทพมหานครเพื่อนำส่งหน่วยการคลังหน่วยงานเจ้าของรายได้หมายความว่า หน่วยงานที่ส่วนราชการเจ้าของรายได้สังกัดอยู่หมวด๒การรับเช็คหรือตราสารอื่น ข้อ ๖ เช็คที่จะรับชำระเป็นเงินรายได้กรุงเทพมหานครมี ๔ ประเภท คือ(๑) เช็คธนาคารแห่งประเทศไทย (เช็คประเภท ก.)(๒) เช็คที่ธนาคารค้ำประกัน (เช็คประเภท ข.)(๓) เช็คที่ธนาคารสั่งจ่าย (เช็คประเภท ค.)(๔) เช็คที่ผู้ขอใช้เช็คสั่งจ่ายและใช้ชำระโดยตรง(เช็คประเภท ง.)ข้อ ๗ ให้สถานที่ดังต่อไปนี้เป็นสถานที่รับเงินรายได้กรุงเทพมหานครเป็นเช็คหรือตราสารอื่น(๑) หน่วยการคลังของหน่วยงาน(๒) สถานที่ที่ปลัดกรุงเทพมหานครกำหนดข้อ ๘เช็คที่รับชำระเป็นเงินรายได้กรุงเทพมหานคร ต้องมีลักษณะและเงื่อนไขดังต่อไปนี้(๑) มีรายการถูกต้องครบถ้วนตามประมวลกฎหมายแพ่งและพาณิชย์(๒) [๒]เป็นเช็คลงวันที่ที่เจ้าหน้าที่รับเช็คนั้นหรือก่อนวันนั้นไม่เกิน ๑๕ วันทำการสำหรับเช็คประเภท ก ประเภท ข ประเภท ค ประเภท ง และห้ามรับเช็คลงวันที่ล่วงหน้า(๓) เป็นเช็คขีดคร่อมสั่งจ่ายให้แก่ กรุงเทพมหานครกับขีดฆ่าคำว่า ผู้ถือและหรือ ตามคำสั่ง(๔) เช็คนั้นต้องมิใช่เช็คโอนสลักหลัง(๕)เป็นเช็คที่สามารถเรียกเก็บเงินได้เต็มตามจำนวนเงินที่ระบุไว้ในเช็คหากจะต้องเสียค่าธรรมเนียมหรือค่าบริการอื่นใดเกี่ยวกับการเรียกเก็บเงินตามเช็คนั้น ผู้สั่งจ่ายหรือผู้ชำระเงินจะต้องรับภาระดังกล่าว(๖)เช็คฉบับหนึ่งจะรับชำระเป็นเงินรายได้กรุงเทพมหานครประเภทเดียวหรือหลายประเภทก็ได้(๗)ห้ามรับเช็คที่มีจำนวนเงินสูงกว่าจำนวนเงินรายได้กรุงเทพมหานครที่จะต้องชำระ(๘) เช็คประเภท ง.ที่จะรับชำระเป็นเงินรายได้กรุงเทพมหานครนั้น จะต้องเป็นเช็คที่ผู้มีหน้าที่ชำระสั่งจ่ายเงินหรือเป็นเช็คสั่งจ่ายของผู้ต้องรับผิดชอบร่วมกันตามกฎหมายให้เจ้าหน้าที่ผู้รับเช็คของส่วนราชการเจ้าของรายได้ตรวจสอบความถูกต้องของเช็คที่ได้รับว่ามีลักษณะเงื่อนไขและข้อกำหนดเกี่ยวกับการใช้เช็คถูกต้องตามที่กำหนดดังกล่าวหรือไม่ กรณีมีข้อสงสัยใด ๆให้รีบติดต่อสอบถามข้อเท็จจริงจากธนาคารที่ปรากฏในเช็คก่อนที่จะรับเช็คนั้นข้อ ๙การรับชำระเงินรายได้กรุงเทพมหานครเป็นตั๋วแลกเงิน ดราฟต์ หรือธนาณัติให้ผู้มีหน้าที่ชำระเงินรายได้ สั่งจ่ายให้แก่กรุงเทพมหานครโดยให้หัวหน้าหน่วยงานการคลังเป็นผู้รับข้อ ๑๐การรับชำระเงินรายได้กรุงเทพมหานครเป็นเช็คประเภท ข.ให้หน่วยงานเจ้าของรายได้ดำเนินการ ดังต่อไปนี้(๑) แจ้งให้ผู้ชำระเงินยื่นหนังสือแสดงความจำนงโดยมีข้อความเกี่ยวกับชื่อบริษัท กิจการหรือผู้สั่งจ่ายสถานที่ที่รับเงินตามที่ระบุไว้ในข้อ ๗ ชื่อธนาคารที่ค้ำประกันวงเงินและระยะเวลาที่ค้ำประกันพร้อมทั้งแนบหนังสือค้ำประกันของธนาคารให้ส่วนราชการเจ้าของรายได้(๒)แจ้งธนาคารผู้ค้ำประกันส่งบัตรตัวอย่างลงลายมือชื่อผู้สั่งจ่ายพร้อมทั้งแนบหนังสือค้ำประกันของธนาคารให้ส่วนราชการเจ้าของรายได้เมื่อได้รับเอกสารตาม (๑) และ (๒) แล้วให้ส่วนราชการเจ้าของรายได้ตรวจสอบลายมือชื่อผู้สั่งจ่ายในเช็คนั้นกับบัตรตัวอย่างลายมือชื่อที่ได้รับจากธนาคารและเงื่อนไขในหนังสือค้ำประกันด้วยหากตรวจสอบแล้วเห็นว่าถูกต้องให้ส่วนราชการเจ้าของรายได้เสนอความเห็นต่อผู้มีอำนาจอนุมัติ ดังต่อไปนี้(๑) ปลัดกรุงเทพมหานครสำหรับส่วนราชการเจ้าของรายได้ในสังกัดสำนักปลัดกรุงเทพมหานครสำนักงานคณะกรรมการข้าราชการกรุงเทพมหานคร สำนักงานเลขานุการสภากรุงเทพมหานครและสำนักงานเลขานุการผู้ว่าราชการกรุงเทพมหานคร(๒) ผู้อำนวยการสำนักสำหรับส่วนราชการเจ้าของรายได้ในสังกัดสำนัก และ(๓) ผู้อำนวยการเขตสำหรับส่วนราชการเจ้าของรายได้ในสังกัดสำนักงานเขตเมื่อผู้มีอำนาจอนุมัติได้สั่งการประการใดแล้วให้หน่วยงานเจ้าของรายได้แจ้งผู้สั่งจ่ายเช็คทราบในกรณีที่ผู้มีอำนาจอนุมัติให้รับเช็คตามจำนวนที่หน่วยงานเจ้าของรายได้เสนอแล้วหากต้องมีการชำระเงินด้วยเช็คตามจำนวนเงินนั้นอีกให้หน่วยงานเจ้าของรายได้ดำเนินการตามที่ระบุไว้ในระเบียบข้อนี้โดยไม่ต้องเสนอผู้มีอำนาจอนุมัติเพื่อพิจารณาอีกข้อ ๑๑ สำหรับเช็คประเภท ง.เมื่อเจ้าหน้าที่ได้ตรวจสอบความถูกต้องเบื้องต้นของเช็คตามข้อ ๘ แล้ว ให้ส่วนราชการเจ้าของรายได้ตรวจสอบพิจารณาด้วยความรอบคอบก่อนว่าผู้สั่งจ่ายเช็คเป็นบุคคลหรือนิติบุคคลที่มีฐานะการเงินดีเชื่อถือได้และต้องเป็นเช็คที่เรียกเก็บเงินจากบัญชีเงินฝากของผู้สั่งจ่ายที่เปิดไว้กับธนาคารซึ่งตั้งอยู่ในเขตกรุงเทพมหานครหรือจังหวัดอื่นเฉพาะอำเภอและกิ่งอำเภอที่ปลัดกรุงเทพมหานครกำหนดข้อ ๑๒ กรณีที่เป็นเช็คประเภท ข.ซึ่งได้รับอนุมัติจากผู้มีอำนาจอนุมัติแล้ว หรือเช็คประเภท ง.ให้ส่วนราชการเจ้าของรายได้ประทับตราด้านหลังของเช็คพร้อมกับกรอกข้อความเกี่ยวกับผู้ชำระเงินรายได้กรุงเทพมหานครหรือผู้สั่งจ่าย ให้ปรากฏชื่อ ที่อยู่ โทรศัพท์ และประเภทรายได้ที่ชำระแล้วให้ส่วนราชการเจ้าของรายได้จัดทำใบนำชำระเงิน หรือคำร้องขอชำระเงิน (ค.ร. ๑)หรือใบนำส่งเงินหรือใบนำฝากเงินหรือเอกสารนำชำระเงินอื่นใด ส่งให้หน่วยการคลังพร้อมเช็คและสำเนาบันทึกอนุมัติและสำเนาเอกสารตามข้อ ๑๐ (๑) และ (๒)กรณีเป็นเช็คประเภท ข.เมื่อหน่วยการคลังได้รับเรื่องแล้วให้ตรวจสอบความถูกต้องครบถ้วนของเอกสารทั้งหมด หากเห็นว่าถูกต้องให้หน่วยการคลังออกใบเสร็จรับเงินแก่ผู้มีหน้าที่ต้องชำระเงินรายได้กรุงเทพมหานครโดยให้ระบุในใบเสร็จรับเงินด้วยว่าใบเสร็จรับเงินนี้จะมีผลสมบูรณ์ตามกฎหมายต่อเมื่อสามารถเรียกเก็บเงินตามเช็คได้แล้วและบันทึกลงในทะเบียนรับเช็คต่อไปข้อ ๑๓กรณีที่ผู้ชำระเงินรายได้กรุงเทพมหานครจะต้องเสียค่าธรรมเนียมหรือค่าบริการอื่นใดเกี่ยวกับการเรียกเก็บเงินตามเช็คนั้นให้หน่วยการคลังเรียกเก็บเงินดังกล่าวจากผู้ที่นำเช็คมาชำระในขณะที่รับเช็คตามจำนวนเงินที่ได้รับแจ้งจากธนาคารแล้วนำส่งธนาคารที่นำฝากเช็คนั้นโดยไม่ต้องออกใบเสร็จรับเงินและไม่ถือว่าเงินดังกล่าวเป็นรายได้กรุงเทพมหานครหมวด๓ข้อปฏิบัติเกี่ยวกับเช็คขัดข้อง ข้อ ๑๔ เมื่อกองการเงิน สำนักการคลังได้รับเช็คขัดข้องจากธนาคารให้จัดทำใบแจ้งเช็คขัดข้อง (บ.ช. ๑) ตามแบบท้ายระเบียบนี้ขึ้น ๕ ฉบับภายในวันทำการถัดไป และให้เขียน พิมพ์ หรือประทับตราให้เห็นได้โดยชัดเจนด้วยคำว่า ฉบับที่๑ ฉบับที่ ๒ต่อไปตามลำดับ ไว้ที่มุมบนด้านขวาของใบแจ้งเช็คขัดข้อง (บ.ช. ๑)แล้วแยกใบแจ้งเช็คขัดข้องส่งให้หน่วยงาน ดังนี้ฉบับที่ ๑ ส่งให้กองบัญชี สำนักการคลังเพื่อลดยอดเงินรายได้กรุงเทพมหานครและเงินฝากธนาคารฉบับที่ ๒ ฉบับที่ ๓ และฉบับที่ ๔ส่งให้หน่วยงานที่รับเช็คนั้นพร้อมทั้งเช็คขัดข้องและใบคืนเช็คของธนาคารฉบับที่ ๕ ให้กองการเงินสำนักการคลังเก็บไว้เป็นหลักฐาน และลงบัญชีทะเบียนเช็คขัดข้อง (บ.ช. ๒)ตามแบบท้ายระเบียบนี้ข้อ ๑๕เมื่อหน่วยงานได้รับแจ้งเช็คขัดข้องจากกองการเงิน สำนักการคลังให้ปฏิบัติดังนี้(๑)เมื่อหน่วยการคลังของหน่วยงานได้รับแจ้งเช็คขัดข้องฉบับที่ ๒ ฉบับที่ ๓ และฉบับที่๔ พร้อมเช็คขัดข้องและใบคืนเช็คของธนาคารให้ประทับตราลงเลขที่รับในใบแจ้งเช็คขัดข้อง (บ.ช. ๑) ทั้ง ๓ ฉบับ แล้วส่งฉบับที่๒ พร้อมทั้งเช็คขัดข้องและใบคืนเช็คของธนาคารให้ส่วนราชการเจ้าของรายได้และให้ใช้ฉบับที่ ๓ เป็นหลักฐานบันทึกบัญชีและบันทึกในทะเบียนเช็คขัดข้อง (บ.ช. ๒)ส่วนฉบับที่ ๔ ใช้เป็นหลักฐานการตรวจสอบเมื่อมีการนำส่งชดใช้เช็คขัดข้อง(๒) เมื่อส่วนราชการเจ้าของรายได้ได้รับแจ้งเช็คขัดข้อง (บ.ช. ๑) ฉบับที่ ๒พร้อมทั้งเช็คขัดข้องและใบคืนเช็คของธนาคาร จากหน่วยการคลังของหน่วยงาน ให้ดำเนินการติดตามทวงหนี้และคำนวณค่าเพิ่มตามอัตราและอำนาจหน้าที่ที่กำหนดในกฎหมายหรือระเบียบที่เกี่ยวข้องต่อไปและให้เก็บรักษาเช็คนั้นไว้เป็นหลักฐานแทนตัวเงินจนกว่าจะเรียกเก็บเงินตามเช็คนั้นจากผู้สั่งจ่ายหรือผู้ต้องชำระเงินรายได้กรุงเทพมหานคร(๓) ให้หน่วยงานเจ้าของรายได้แจ้งเป็นหนังสือให้ผู้สั่งจ่ายทราบถึงเช็คขัดข้อง ภายใน ๗ วันทำการนับแต่วันที่ส่วนราชการเจ้าของรายได้ได้รับแจ้งตาม (๒)ข้อ ๑๖หากผู้สั่งจ่ายไม่ชำระหนี้ให้ครบตามจำนวนที่ปรากฏในเช็ค ภายในกำหนด ๗ วันนับแต่วันที่แจ้งดังกล่าว ให้หน่วยงานเจ้าของรายได้แจ้งความร้องทุกข์ดำเนินคดีตามกฎหมายว่าด้วยความผิดอันเกิดจากการใช้เช็คต่อพนักงานสอบสวนสถานีตำรวจท้องที่ภายใน๓ วันทำการ นับแต่วันที่เกินกำหนด ๗ วันนั้นและติดตามเรื่องเพื่อให้มีการดำเนินคดีและชำระหนี้ข้อ ๑๗ หากภายหลังปรากฏว่าผู้มีหน้าที่ต้องชำระเงินรายได้กรุงเทพมหานครได้ยินยอมชำระหนี้ทั้งหมดโดยครบถ้วนให้หน่วยงานเจ้าของรายได้แจ้งขอถอนคำร้องทุกข์ต่อพนักงานสอบสวนแต่ถ้าผู้มีหน้าที่ต้องชำระเงินยังคงฝ่าฝืนไม่ยอมชำระหนี้โดยครบถ้วนให้หน่วยงานเจ้าของรายได้ส่งเรื่องให้กองกฎหมายและคดี สำนักปลัดกรุงเทพมหานคร ภายใน๖ เดือน นับจากวันที่ที่ลงในเช็คเพื่อดำเนินการฟ้องร้องบังคับคดีต่อไปในกรณีผู้มีหน้าที่ต้องชำระเงินรายได้กรุงเทพมหานครไม่สามารถชดใช้หนี้ให้เป็นการเสร็จสิ้นในคราวเดียวกันและขอผ่อนชำระให้ผู้ดำรงตำแหน่งต่อไปนี้ มีอำนาจในการตกลงหรือประนีประนอมยอมความให้มีการผ่อนชำระหนี้ภายใต้เงื่อนไขและเงื่อนเวลาดังนี้(๑) ผู้อำนวยการสถาบันพัฒนาข้าราชกรุงเทพมหานครผู้อำนวยการโรงพยาบาล ผู้อำนวยการวิทยาลัย เลขานุการสภากรุงเทพมหานครผู้อำนวยการเขต และผู้อำนวยการกองหรือหัวหน้าหน่วยงานที่ดำรงตำแหน่งเทียบได้ไม่ต่ำกว่านี้ ไม่เกินหนึ่งแสนบาทและมีอำนาจให้ผู้มีหน้าที่ต้องชำระเงินรายได้กรุงเทพมหานครผ่อนชำระได้ไม่เกินหนึ่งปี(๒)ผู้อำนวยการสำนักหรือหัวหน้าหน่วยงานที่เรียกชื่ออย่างอื่นซึ่งมีฐานะเป็นสำนักและหัวหน้าสำนักงานคณะกรรมการข้าราชการกรุงเทพมหานคร ไม่เกินห้าแสนบาทและมีอำนาจให้ผู้มีหน้าที่ต้องชำระเงินรายได้กรุงเทพมหานครผ่อนชำระได้ไม่เกินสามปี(๓) ปลัดกรุงเทพมหานคร ไม่เกินหนึ่งล้านบาทและมีอำนาจให้ผู้มีหน้าที่ต้องชำระเงินรายได้กรุงเทพมหานครผ่อนชำระได้ไม่เกินห้าปี(๔) ผู้ว่าราชการกรุงเทพมหานคร เกินกว่าหนึ่งล้านบาทและมีอำนาจให้ผู้มีหน้าที่ต้องชำระเงินรายได้กรุงเทพมหานครผ่อนชำระได้ไม่เกินสิบปีการตกลงหรือประนีประนอมยอมความดังกล่าวให้ทำเป็นหนังสือรับสภาพหนี้หรือหนังสือสัญญาและให้ผู้มีหน้าที่ต้องชำระเงินรายได้กรุงเทพมหานครนำบุคคลหรือหลักทรัพย์มาทำสัญญาค้ำประกันการผ่อนชำระหนี้โดยแบบของหนังสือรับสภาพหนี้ สัญญาผ่อนชำระหนี้ สัญญาค้ำประกันหลักเกณฑ์และเงื่อนไขในการค้ำประกันให้ถือปฏิบัติตามระเบียบกรุงเทพมหานครว่าด้วยวิธีปฏิบัติเกี่ยวกับการชดใช้ค่าเสียหายอันเกิดจากการละเมิดโดยอนุโลมข้อ ๑๘ เมื่อเช็คของผู้สั่งจ่ายขัดข้องและเรียกเก็บเงินไม่ได้ห้ามหน่วยงานส่งเช็คขัดข้องคืนให้แก่ผู้สั่งจ่ายเว้นแต่จะมีการชำระหนี้เป็นเงินสดหรือเป็นการแลกเปลี่ยนกับเช็คประเภท ก.หรือเช็คประเภท ข. หรือเช็คประเภท ค. หรือเช็คประเภท ง.โดยเช็คที่นำมาแลกเปลี่ยนต้องมีจำนวนเต็มตามมูลค่าในเช็คที่ขัดข้องและหากเป็นเช็คประเภท ง.ที่ผู้สั่งจ่ายนำมาแลกเปลี่ยนกับเช็คที่ขัดข้องตามมูลหนี้เดิมนั้นเกิดขัดข้องและยังเรียกเก็บเงินไม่ได้ห้ามหน่วยงานส่งคืนเช็คที่ขัดข้องอันเนื่องจากมูลหนี้เดิมแก่ผู้สั่งจ่ายเว้นแต่จะมีการชำระหนี้เป็นเงินสดหรือเป็นการแลกเปลี่ยนกับเช็คประเภท ก.หรือเช็คประเภท ข. หรือเช็คประเภท ค. จึงคืนเช็คขัดข้องได้ตลอดระยะเวลาที่มีเช็คขัดข้องให้หน่วยการคลังแสดงเลขที่เช็คขัดข้องเป็นรายฉบับพร้อมทั้งจำนวนเงินไว้ในรายงานเงินคงเหลือประจำวัน (บ.ช. ๓) ตามแบบท้ายระเบียบนี้ข้อ ๑๙ เมื่อส่วนราชการเจ้าของรายได้รับชำระเงินเพื่อชดใช้เช็ดขัดข้องเป็นเงินสดหรือเช็คให้นำส่งเงินสดหรือเช็คส่งหน่วยการคลัง หากเป็นเช็คประเภท ง.ให้ส่วนราชการเจ้าของรายได้หมายเหตุในใบนำส่งเงินหรือใบนำฝากแสดงรายละเอียดให้ชัดเจนถึงจำนวนครั้งที่ขัดข้องทุกครั้งและแต่ละครั้งได้นำส่งเงินตามเช็คขัดข้องของธนาคารใดตามใบนำส่งเงินหรือใบนำฝากที่เท่าใด เมื่อวันเดือนปีใด จำนวนเงินเท่าใด เป็นรายได้ประเภทอะไรตั้งแต่ ครั้งแรกจนถึงครั้งที่เรียกเก็บเงินตามเช็คขัดข้องได้โดยให้แยกใบนำส่งเงินหรือใบนำฝากต่างหากจากใบนำส่งเงินรายได้ หรือใบนำฝากตามปกติและประทับตราข้อความในใบนำส่งเงินหรือใบนำฝากด้วยตัวอักษรสีแดงว่า ชดใช้เช็คขัดข้องข้อ ๒๐ เมื่อกองกฎหมายและคดีสำนักปลัดกรุงเทพมหานครได้เรียกเก็บเงินตามเช็คขัดข้องอันเนื่องจากผู้มีหน้าที่ต้องชำระเงินรายได้กรุงเทพมหานครยินยอมชำระหนี้แล้วให้นำส่งเงินหรือเช็คส่งกองการเงิน สำนักการคลัง โดยถือปฏิบัติตามข้อ ๑๙และจัดทำรายงานผลการเรียกเก็บเงินตามเช็คขัดข้อง (บ.ช. ๔) ตามแบบท้ายระเบียบนี้จำนวน ๔ ฉบับ ส่งให้หน่วยงาน ดังนี้ฉบับที่ ๑ ส่งให้กองการเงิน สำนักการคลังเพื่อลดยอดเช็คขัดข้องในทะเบียนเช็คขัดข้อง หากเป็นรายได้กรุงเทพมหานครประเภทภาษีอากรให้สำเนาแจ้งกองรายได้ สำนักการคลัง ด้วยฉบับที่ ๒ ฉบับที่ ๓ ส่งให้หน่วยงานเจ้าของรายได้เพื่อให้หน่วยการคลังใช้ฉบับที่ ๒เป็นหลักฐานลดยอดเช็คขัดข้องในทะเบียนเช็คขัดข้อง ส่วนฉบับที่ ๓ให้ส่วนราชการเจ้าของรายได้ ใช้เป็นหลักฐานเพื่อลดหนี้ในทะเบียนลูกหนี้หรืองบยอดตั้งหรือลดลูกหนี้เงินายได้กรุงเทพมหานคร(บ.ช. ๕) ตามแบบท้ายระเบียบนี้ฉบับที่ ๔ ให้กองกฎหมายและคดีสำนักปลัดกรุงเทพมหานครเก็บเป็นหลักฐานข้อ ๒๑เมื่อหน่วยการคลังได้รับชำระเงินรายได้กรุงเทพมหานครตามเช็คขัดข้องแล้วให้หมายเหตุว่า ได้รับชำระเงินรายได้กรุงเทพมหานคร ตามเช็คขัดข้องธนาคาร สาขา เลขที่ ลงวันที่ แล้วด้วยเงินสด หรือเช็คทางธนาคาร สาขา เลขที่ ลงวันที่ จำนวนเงิน ตามใบนำส่งเงินหรือใบนำฝากที่ ในเอกสารที่เกี่ยวข้องเช่น ใบสรุปการรับเงิน ใบนำชำระเงิน (ค.ร. ๑) หรือเอกสารนำชำระเงินอื่นใดงบหน้าสรุปบัญชีรายรับ เป็นต้นพร้อมทั้งบันทึกการเปลี่ยนสภาพไว้ในรายงานเงินคงเหลือประจำวันn(บ.ช. ๓) และในทะเบียนเช็คขัดข้อง (บ.ช. ๒)และลงรับเงินรายได้กรุงเทพมหานครตามเช็คขัดข้องในใบสรุปการรับเงินประจำวันที่ได้รับการชำระเงินรายได้กรุงเทพมหานครหากกรณีรับเงินค่าปรับ และ/หรือค่าเพิ่มและ/หรือเงินอื่นใดที่ลูกหนี้ต้องชำระเพิ่มขึ้นจากจำนวนเดิมตามมูลค่าในเช็คที่ขัดข้องอันเนื่องจากผู้มีหน้าที่ต้องชำระเงินรายได้กรุงเทพมหานครชำระเงินเกินกำหนดให้หน่วยงานเรียกเก็บจากลูกหนี้เป็นเงินสดในขณะที่มีการนำเช็คมาแลกเปลี่ยนเช็คที่ขัดข้องนั้นและให้หน่วยการคลังออกใบเสร็จรับเงินเฉพาะค่าปรับและ/หรือค่าเพิ่ม และ/หรือเงินอื่นใดหมวด๔การเก็บรักษาการนำส่ง และการตรวจสอบเช็ค ข้อ ๒๒ เช็คที่หน่วยงานรับไว้ให้เก็บรักษาตามระเบียบกรุงเทพมหานครว่าด้วยการรับเงิน การเบิกจ่ายเงินการเก็บรักษาเงิน การนำส่งเงิน และการตรวจเงินข้อ ๒๓ให้หน่วยงานนำเช็คส่งเข้าบัญชีกรุงเทพมหานคร-รับในวันที่ได้รับเช็คหรืออย่างช้าภายในวันทำการถัดไปและให้แสดงในใบนำฝากเงิน ธนาคาร (เปย์-อิน) ให้ชัดเจนว่าเป็นเช็คธนาคารใด จำนวนเงินเท่าใดรวมทั้งสิ้นกี่ฉบับ กรณีการนำส่งเงินเพื่อชดใช้เช็คขัดข้อง ให้ปฏิบัติตาม ข้อ ๑๙หรือข้อ ๒๐ แล้วแต่กรณีหากเป็นการนำส่งเงินรายได้กรุงเทพมหานครประเภทภาษีอากรรายการภาษีบำรุงท้องที่ที่ได้รับชดใช้เช็คขัดข้องให้หน่วยงานนำส่งเป็นเงินรายได้กรุงเทพมหานครทั้งหมดโดยไม่ต้องหักเป็นค่าใช้จ่ายในการจัดเก็บภาษีบำรุงท้องที่ร้อยละ ๕และส่วนลดในการจัดเก็บภาษีบำรุงท้องที่ร้อยละ ๖ อีกข้อ ๒๔ การปฏิบัติเกี่ยวกับการบัญชี และการรายงาน(๑) การตั้งลูกหนี้ เมื่อส่วนราชการเจ้าของรายได้ได้รับใบแจ้งเช็คขัดข้อง (บ.ช. ๑) ฉบับที่ ๒พร้อมทั้งเช็คขัดข้องและใบคืนเช็คของธนาคารจากหน่วยการคลังให้เจ้าหน้าที่ใช้ใบแข้งเช็คขัดข้อง (บ.ช. ๑) สำเนาเช็คขัดข้องและใบคืนเช็คขัดข้องของธนาคารเป็นหลักฐานบันทึกจำนวนเงินในช่องลูกหนี้ของแบบยอดตั้งหรือลดลูกหนี้เงินรายได้กรุงเทพมหานคร(บ.ช. ๕) ตามแบบท้ายระเบียบนี้ หรือบันทึกจำนวนเงินในทะเบียนคุมลูกหนี้เพื่อตั้งเป็นลูกหนี้เงินรายได้กรุงเทพมหานคร(๒) การลดลูกหนี้ เมื่อส่วนราชการเจ้าของรายได้ดำเนินการเรียกเก็บเงินตามเช็คขัดข้องได้แล้วให้เจ้าหน้าที่ใช้รายงานผลการเรียกเก็บเงินตามเช็คขัดข้อง (บ.ช. ๔) เป็นหลักฐานบันทึกจำนวนเงินในช่องเจ้าหนี้ของแบบงบยอดตั้งหรือลดลูกหนี้เงินรายได้กรุงเทพมหานคร (บ.ช. ๕)หรือบันทึกจำนวนเงินด้วยตัวอักษรสีแดงในทะเบียนคุมลูกหนี้เพื่อลดหนี้ในบัญชีลูกหนี้เงินรายได้กรุงเทพมหานครข้อ ๒๕ ให้หน่วยงานเจ้าของรายได้ จัดทำรายงานผลการเรียกเก็บเงินตามเช็คขัดข้อง(บ.ช. ๔) จำนวน ๓ ฉบับ ดังนี้ฉบับที่ ๑ ส่งให้กองการเงิน สำนักการคลังหากเป็นเงินรายได้กรุงเทพมหานคร ประเภทภาษีอากร ให้สำเนาแจ้งกองรายได้สำนักการคลัง ด้วยฉบับที่ ๒ ส่งให้หน่วยการคลัง ภายใน ๗ วันทำการนับแต่วันสิ้นเดือนของทุกเดือนฉบับที่ ๓ ให้ส่วนราชการเจ้าของรายได้เก็บไว้เป็นหลักฐานทั้งนี้ให้จัดทำรายงานผลการเรียกเก็บเงินตามเช็คขัดข้อง (บ.ช. ๔) ภายใน ๗วันทำการนับแต่วันสิ้นเดือนของทุกเดือนเพื่อติดตามผลการเรียกเก็บเงินตามเช็คขัดข้องข้อ ๒๖ เมื่อหน่วยการคลังได้รับชำระเงินตามใบนำส่งเงินพร้อมเงินสดหรือเช็คตามเช็คขัดข้องแล้วให้ลงบัญชีตามคู่มือระบบบัญชีหมวด๕ เบ็ดเตล็ด ข้อ ๒๗ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานคร เพื่อพิจารณาสั่งการเป็นกรณี ๆ ไปประกาศณ วันที่ ๗ พฤศจิกายน พ.ศ. ๒๕๔๐พิจิตตรัตตกุลผู้ว่าราชการกรุงเทพมหานคร[เอกสารแนบ](๑) ใบแจ้งเช็คขัดข้อง (บ.ช. ๑)(๒) ทะเบียนเช็คขัดข้อง (บ.ช. ๒)(๓) รายละเอียดเช็คขัดข้อง (บ.ช. ๓)(๔) รายงานผลการเรียกเก็บเงินตามเช็คขัดข้อง(บ.ช. ๔)(๕) งบยอดตั้งหรือลดลูกหนี้เงินรายได้กรุงเทพมหานคร(บ.ช. ๕)(ดูข้อมูลจากภาพกฎหมาย)ระเบียบกรุงเทพมหานครว่าด้วยการรับเงินรายได้กรุงเทพมหานครเป็นเช็คหรือตราสารอื่น(ฉบับที่ ๒) พ.ศ. ๒๕๔๑[๓]ระเบียบกรุงเทพมหานครว่าด้วยการรับเงินรายได้กรุงเทพมหานครเป็นเช็คหรือตราสารอื่น(ฉบับที่ ๓) พ.ศ. ๒๕๔๘[๔]วชิระ/จัดทำ๑มีนาคม ๒๕๕๐[๑] ราชกิจจานุเบกษาเล่ม ๑๑๔/ตอนพิเศษ ๑๒๓ ง/หน้า ๔๘/๒๖ ธันวาคม ๒๕๔๐[๒] ข้อ๘ (๒) แก้ไขเพิ่มเติมโดย ระเบียบกรุงเทพมหานครว่าด้วยการรับเงินรายได้กรุงเทพมหานครเป็นเช็คหรือตราสารอื่น(ฉบับที่ ๓) พ.ศ. ๒๕๔๘[๓] ราชกิจจานุเบกษาเล่ม๑๑๕/ตอนที่ ๖๖ ง/หน้า ๗๙/๑๘ สิงหาคม ๒๕๔๑[๔] ราชกิจจานุเบกษาเล่ม ๑๒๒/ตอนพิเศษ ๓๑ ง/หน้า ๑๘/๑๐ เมษายน ๒๕๔๘